เสียดาย

เสียดาย (Daughter) ภาพยนตร์ไทยในปี พ.ศ. 2537 นำแสดงโดย นุศรา ประวันณา, เขมสรณ์ หนูขาว, วิจิตรา ตริยะกุล, กาญจนา ขึ้นนกคุ้ม, วยุลี กิติอาภรณ์ชัย ร่วมด้วย จอนนี่ แอนโฟเน่, สรพงษ์ ชาตรี, ธัญญา โสภณ, รณ ฤทธิชัย, จีรุตน์ ณ นคร, กาญจนาพร ปลอดภัย, จักรกฤษณ์ คชรัตน์ บทภาพยนตร์และกำกับการแสดงโดย หม่อมเจ้าชาตรีเฉลิม ยุคล

 เนื้อเรื่อง 
เด็กวัยรุ่นมัธยมหญิง 4 คน คือ ปู (เขมสรณ์ หนูขาว) แป๋ม (วิจิตรา ตริยะกุล) เดือน (กาญจนา ขึ้นนกคุ้ม) และเงาะ (นุศรา ประวันณา) ที่แต่ละคนมีปัญหาขาดความรักและความอบอุ่นจากครอบครัว ปูถูกพ่อเลี้ยงข่มขืนชื่อจ๋าย แป๋มเป็นลูกสาวตำรวจชื่อฟ้าหยาด (ไกรลาศ เกรียงไกร) แต่ติดผงขาวและขายตัว เดือนมีแม่เป็นนักร้องขายตัวชื่อสิชา และตัวเองก็มีชะตากรรมไม่ต่างจากแม่ ขณะที่เงาะมีครอบครัวที่มีฐานะ แต่เอ็ดดี้เป็นพ่อขี้เหล้า (สรพงษ์ ชาตรี) และตบตีแม่เป็นประจำ จนวันหนึ่งทั้ง 4 คนได้หนีออกจากบ้านและมารวมกันที่แฟลตของปู เพื่อเผชิญชะตาชีวิตร่วมกัน โดยพวกเธอเลือกที่จะใช้ยาเสพติดในการแก้ปัญหา ในที่สุด ก็พบว่าทุกคนต่าง "เสียดาย" กับช่วงเวลาชีวิตอันสดใส ที่ต้องสูญเสียไปกับสิ่งเลวร้าย บทสรุปของเรื่องนี้มีทั้งที่ต้องเสียน้ำตา แลกกับบทเรียนครั้งยิ่งใหญ่ และแลกด้วยชีวิต

 นักแสดง 
จอนนี่ แอนโฟเน่ รับบท แฟรงค์
นุศรา ประวันณา รับบท เงาะ
จีรุตม์ ณ นคร รับบท หลุยส์
เขมสรณ์ หนูขาว รับบท ปู
วิจิตรา ตริยะกุล รับบท แป๋ม
กาญจนา ขึ้นนกคุ้ม รับบท เดือน
วยุลี กิติอาภรณ์ชัย รับบท หน่อย
อัจฉราพร ผาเจริญ รับบท เก๋
สรพงษ์ ชาตรี รับบท เอ็ดดี้ (พ่อของเงาะ)
กาญจนาพร ปลอดภัย รับบท ลำใย (แม่ของเงาะ)
ภัคจีรา วรรณสุทธิ์ รับบท มังคุด (น้องสาวของเงาะ)
รณ ฤทธิชัย รับบท กฤษณ์ (พ่อของปู)
จรัล พันธุ์ชื่น รับบท จ๋าย (พ่อเลี้ยงของปู)
ธัญญา โสภณ รับบท ดวงใจ (แม่ของปู)
สุรชัย บุญวิริยะลัย รับบท เกริก
ทัศน์วรรณ เสนีย์วงศ์ รับบท ฟิล์ม
ไกรลาศ เกรียงไกร รับบท ฟ้าหยาด (พ่อของแป๋ม)
ณัฐนี สิทธิสมาน รับบท คมคาย (แม่ของแป๋ม)
ชลิต เฟื่องอารมย์ รับบท นึ่ง (พ่อของเดือน)
สินาภรณ์ พิไลลักษณ์ รับบท สิชา (แม่ของเดือน)

 เบื้องหลังและคำวิจารณ์ 
เสียดาย เป็นผลงานการกำกับและเขียนบทภาพยนตร์ของ ม.จ.ชาตรีเฉลิม ยุคล หรือ ท่านมุ้ย เมื่อเข้าฉายภาพยนตร์ได้รับความสนใจอย่างมากของสังคม เพราะเป็นภาพยนตร์ที่สะท้อนให้เห็นถึงปัญหาสังคมในเรื่องยาเสพติดและปัญหาทางเพศของวัยรุ่น อีกทั้งภาพยนตร์ยังดำเนินเรื่องในลักษณะของสารคดี บางช่วงจะตัดสลับกับการให้สัมภาษณ์ของตัวละครต่าง ๆ ในเรื่อง 

นักแสดงนำตัวหลักในเรื่อง เป็นการแสดงครั้งแรก แต่ได้รับการวิจารณ์ว่าแสดงได้ดีมาก โดยเฉพาะ วิจิตรา ตริยะกุล มีหลากฉากที่สะเทือนอารมณ์ เช่น ฉากที่ต้องเปลือยกายยืนเกาะลูกกรงอยู่บนดาดฟ้าตึกแถว เป็นต้น  แต่เสียงบางส่วนก็วิจารณ์ว่า หลายส่วนในเรื่องยังหลวมอยู่ เช่น บทบาทของ จอนนี่ แอนโฟนี่ ที่ดูเหมือนคนใจบุญเข้ามาช่วยเหลือเด็ก ๆ แต่เอาเข้าจริง ๆ แล้วก็เหมือนผู้ใหญ่ที่หลอกฟันเด็กคนนึง หรือในฉากจบที่ให้เด็ก ๆ เดินเล่นบนหาดทรายชายทะเล แล้วรำลึกถึงเหตุการณ์ที่ผ่านมา และพูดกันว่า "เสียดาย" เป็นการจบที่ไม่สวย เป็นต้น

แต่กระนั้น ภาพยนตร์ก็ยังได้รับรางวัลตุ๊กตาทองประจำปี พ.ศ. 2537 ไปถึง 7 รางวัลด้วยกัน รวมทั้งภาพยนตร์ยอดเยี่ยมด้วย และทำรายได้ถึง 52 ล้านบาท โดยเปิดฉายสัปดาห์แรกก็สามารถทำรายได้ถึง 30 ล้านบาทด้วยกัน

 เพลงประกอบภาพยนตร์ 
เอื้อเฟื้อเพลงประกอบภาพยนตร์โดย บริษัท จีเอ็มเอ็ม แกรมมี่ จำกัด (มหาชน) และ บริษัท อาร์เอส จำกัด (มหาชน)
 ชีวิตหนี้			: เสือ ธนพล
 18 ฝน			: เสือ ธนพล
 รมณ์บ่จอย		: ลิฟท์กับออย
 ขอมัน			: ลิฟท์กับออย
 เป็นอย่างนี้อีกนานไหม	: ลิฟท์กับออย
 แบเบอร์			: แซ้งค์ ปฏิวัติ
 ไปตามดวง		: ร็อกอำพัน
 ม้าเหล็ก			: อำพล ลำพูน
 ความดันทุรังสูง		: มาช่า วัฒนพานิช
 นี่แหละเพื่อน		: ยูเอชที
 วืดสนิท...เลยเพื่อน		: ยูเอชที
 เฟอะฟะ			: มอส ปฏิภาณ
 เรื่องคอขาดบาดตาย		: นันทนา บุญหลง
 อยู่ตรงไหน		: นันทนา บุญหลง
 ขุมทรัพย์สุดหัวใจ		: จิ๊บ วสุ
 เสียดาย (1)		: โซเฟีย วงศ์ศิริเดช
 เสียดาย (2)		: สุรชัย จันทิมาธร

 ละครโทรทัศน์ 

เสียดาย เป็นละครโทรทัศน์แนวสะท้อนปัญหาสังคมของท่านมุ้ย บทประพันธ์ของหม่อมเจ้าชาตรีเฉลิม ยุคล บทโทรทัศน์โดย ก้องเกียรติ โขมศิริ, คุณากร เศรษฐี, ฐิติพงศ์ ใช้สติ, ยศพงษ์ ผลทรัพย์, ปรียาภรณ์ บุญภา กำกับการแสดงโดย หม่อมราชวงศ์ศรีคำรุ้ง ยุคล รัตตกุล ผลิตโดย บริษัท ศรีคำรุ้ง โปรดักชั่น จำกัด ออกอากาศทุกวันศุกร์ เวลา 20.00 น. นำแสดงโดย ชิชา อมาตยกุล, พลอย ศรนรินทร์, แพรวพรรณรายณ์ ศันสนะพิทยากร, ชญานิษฐ์ ชาญสง่าเวช และนักแสดงชั้นนำอีกมากมาย ในตอนแรกละครจะออกอากาศทางช่อง พีพีทีวี แต่ทางช่องได้ยุติการผลิตละครและปรับนโยบายของสถานีไปเน้นรายการกีฬาและภาพยนตร์ต่างประเทศ เรื่องนี้จึงรอออกอากาศทางไลน์ทีวีแทน แต่ต่อมาได้มีแผนจะออกอากาศทางแอปพลิเคชัน iQiyi เท่านั้นผ่านแพลตฟอร์มสตรีมมิ่งจากจีน เริ่มตอนแรกในวันที่ 4 ธันวาคม พ.ศ. 2563 และตอนสุดท้ายในวันที่ 12 กุมภาพันธ์ พ.ศ. 2564

 รายชื่อนักแสดงและการสร้าง  
 ปี  พ.ศ. 2563 สถานีออกอากาศ  อ้ายฉีอี้ (iQiyi) ผู้สร้าง  บริษัท ศรีคำรุ้ง โปรดักชั่น จำกัด  ผู้กำกับการแสดง  หม่อมราชวงศ์ศรีคำรุ้ง ยุคล รัตตกุล บทโทรทัศน์  ก้องเกียรติ โขมศิริ, คุณากร เศรษฐี, ฐิติพงศ์ ใช้สติ, ยศพงษ์ ผลทรัพย์, ปรียาภรณ์ บุญภา  วันเวลาออกอากาศ ทุกวันศุกร์ เวลา 20.00 น. จำนวน 2 ตอน เงาะ  ชญานิษฐ์ ชาญสง่าเวช  ปู   ชิชา อมาตยกุล แป๋ม  พลอย ศรนรินทร์  เดือน  แพรวพรรณรายณ์ ศันสนะพิทยากร   หยก  พงศธร ศรีปินตา หลุยส์  เมฆ เมฆวัฒนา  แฟรงค์  ชานน มกรมณี   โจ้  ชินดนัย กนกศรีถาวร  พงษ์ (พ่อของเงาะ)  ปิติศักดิ์ เยาวนานนท์   สมทรง (แม่ของเงาะ)  สุธิตา เกตานนท์ บังหมัด (พ่อของปู)  ศุภชัย เกิดสุวรรณ   ดวงใจ (แม่ของปู)  กัลยา เลิศเกษมทรัพย์  ดาบณรงค์ (พ่อของแป๋ม)  วรเชษฐ์ นิ่มสุวรรณ  หน่อย (แม่ของแป๋ม)  ปัทมวรรณ เค้ามูลคดี  จำรัส (พ่อของเดือน)  สุเมธ องอาจ   นงเยาว์ (แม่ของเดือน)  รชนีกร พันธุ์มณี   กิมสุย (ป๊าของหยก)  จิราวัฒน์ วชิรศรัณย์ภัทร   กิมเล้ง (ม้าของหยก)  กรองทอง รัชตะวรรณ   วสันต์ (พ่อเลี้ยงปู)  ตระการ พันธุมเลิศรุจี  ผู้กองสุทธิชัย  อัครินทร์ อัครนิธิเมธรัฐ   ดาบเพี้ยน สายสิน วงษ์คำเหลานักแสดงรับเชิญหม่อมเจ้าชาตรีเฉลิม ยุคลหม่อมกมลา ยุคล ณ อยุธยาพีทยุทธนา เปื้องกลาง สรพงษ์ ชาตรีกาญจนาพร ปลอดภัยณัฐนี สิทธิสมานนุศรา ประวันณาหมวดสุวิทย์  วิทยา ปานศรีงามเจ้าของแฟลต  ธนายง ว่องตระกูลเสี่ยอ๊อฟ  เบญจพล เชยอรุณ มังคุด (น้องสาวของเงาะ)  ด.ญ. อรวรรยา โตสมบัติลูกหมู (ลูกชายของดวงใจ)  ด.ช. รุ่งรดิศ รุ่งลิขิตเจริญ

 เพลงประกอบละคร 

 เพลง เสียดาย (เพลงเปิด) - ขับร้องโดย พงษ์สิทธิ์ คำภีร์
 เพลง หิ่งห้อย (เพลงปิด) - ขับร้องโดย สุภาวดี บุญมี
ม้าเหล็ก - หนุ่ย อำพล
รบกวนมารักกัน - ทาทา ยัง
ควักหัวใจ - ใหม่ เจริญปุระ
ประวัติศาสตร์ - คริสติน่า อากีล่าร์
ซักกะนิด - ทาทา ยัง
ร.ฟ.ร (Love train) - เจ เจตริน
เหลวไหล - มอส ปฏิภาณ
มายากล - กลุ่มศิลปินเพื่อนสิงห์
18 ฝน - เสือ ธนพล
เอาไปเลย - ไมโคร
เอาอะไรมาแลกก็ไม่ยอม - บิลลี่ โอแกน

 อ้างอิง 
 “เสียดาย”...ดาบหลายคม 
 ภาพบรรยากาศงานแถลงข่าว "เสียดาย"


หมวดหมู่:ภาพยนตร์ไทย
หมวดหมู่:ภาพยนตร์ไทยที่ออกฉายในปี พ.ศ. 2537
หมวดหมู่:ภาพยนตร์ที่กำกับโดย หม่อมเจ้าชาตรีเฉลิม ยุคล
หมวดหมู่:ภาพยนตร์โดยสหมงคลฟิล์ม
หมวดหมู่:ละครโทรทัศน์ไทยในปี พ.ศ. 2563
หมวดหมู่:ภาพยนตร์ชีวิตไทย
หมวดหมู่:ผู้ชนะรางวัลภาพยนตร์ยอดเยี่ยมพระสุรัสวดี